หุ้นสหรัฐปิดร่วง/ทองบวก/น้ำมันลงเล็กน้อย
ดาวโจนส์ปิดร่วง 166.97 จุด ทองคำบวก 90 เซนต์ น้ำมันลดลง 11 เซนต์
22 ก.พ. 2561

ดาวโจนส์ปิดร่วง 166.97 จุด ทองคำบวก 90 เซนต์ น้ำมันลดลง 11 เซนต์ ดัชนีเฉลี่ยอุตสาหกรรมดาวโจนส์ปิดที่ 24,797.78 จุด ลดลง 166.97 จุด หรือ -0.67% ดัชนี แนสแดค  ปิดที่ 7,218.23 จุด ลดลง 16.08 จุด หรือ -0.22% ดัชนี เอสแอนด์พี 500 ปิดที่ 2,701.33 จุด ลดลง 14.93 จุด หรือ -0.55%ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (21 ก.พ.) เนื่องจากความวิตกกังวลที่ว่าธนาคารกลางสหรัฐ (เฟด) อาจปรับขึ้นอัตราดอกเบี้ยเร็วกว่าคาดในปีนี้ หลังจากรายงานการประชุมประจำเดือนม.ค.ของเฟดระบุว่า กรรมการเฟดส่วนใหญ่คาดว่าอัตราเงินเฟ้อของสหรัฐจะดีดตัวขึ้นในปีนี้ ซึ่งจะเป็นปัจจัยสนับสนุนให้เฟดเดินหน้าปรับขึ้นดอกเบี้ยต่อไป นอกจากนี้ รายงานการประชุมของเฟดส่งผลให้อัตราผลตอบแทนพันธบัตรสหรัฐพุ่งขึ้น และนับเป็นอีกปัจจัยที่ฉุดตลาดหุ้นนิวยอร์กร่วงลงเมื่อคืนนี้ด้วยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 11 เซนต์ ปิดที่ 61.68 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน เพิ่มขึ้น 17 เซนต์ ปิดที่ 65.42 ดอลลาร์ต่อบร์เรลทองคำตลาดโคเม็กซ์ เพิ่มขึ้น 90 เซนต์ ดอลลาร์ ปิดที่ 1,332.10 ดอลลาร์ต่อออนซ์